Ustukių tiltas
Ustukių tiltas (anksčiau Tiltas „Antanas Smetona“, Lietuvos Respublikos Prezidento Antano Smetonos tiltas) – automobilių tiltas kelyje  209  Joniškis–Žeimelis–Pasvalys , kertantis Mūšos upę ties Ustukiais, Pasvalio rajone. Už 1,2 km į pietus nuo tilto praeina  205  Pasvalio aplinkkelis , vakariniame upės krante nuo tilto jungiasi kelias  3109  Ustukiai–Šimoniai–Stipinai . Tarpukaryje pastatytas gelžbetoninis tiltas pakeitė iki tol stovėjusį medinį tiltą. Nuo 1995 m. – valstybės saugomas technikos paminklas (unikalus kodas 11638).